Author: Kacala
Company: MDPT

Príloha č. 7

Záväzná predloha na vypracovanie projektu
Žiadateľ o podporu v rámci Schémy rozvoja kombinovanej dopravy v SR, predloží poskytovateľovi a vyhlasovateľovi schémy (Ministerstvu dopravy, pôšt a telekomunikácii SR, Odbor kombinovanej dopravy) žiadosť, ktorej súčasťou je projekt s nasledovnými prílohami:
1.	Výpis z Obchodného registra príslušného okresného súdu nie starší ako 3 mesiace.
2.	Súvaha v plnom rozsahu k predchádzajúcemu roku (potvrdená daňovým úradom).
3.	Výkaz ziskov a strát v plnom rozsahu k predchádzajúcemu roku (potvrdený daňovým úradom).
4.	Priznanie k dani z príjmov právnických osôb podľa zákona č. 366/1999 Z. z. o daniach z príjmov v znení neskorších predpisov za predchádzajúci rok.
5.	Predmet strednodobého rozvojového úveru schémy. Špecifikácia hmotného a nehmotného investičného majetku vrátane celkových rozpočtových nákladov.
6.	Výsledok marketingového prieskumu dopravného trhu a garancia doloženia dostatočnej tovarovej záťaže pre kombinovanú dopravu zmluvami o budúcich zmluvách s prepravcami (najmenej na päť rokov dovoz a odvoz nákladových jednotiek kombinovanej dopravy do 50 km od terminálu kombinovanej dopravy a preprava cestných súprav v systéme RoLa).
7.	Záväzný prísľub príslušnej komerčnej banky, že po schválení štátnej pomoci (na predmet a účel podpory) uzavrie úverovú zmluvu na poskytnutie strednodobého rozvojového úveru klientovi.
8.	Splnenie podmienok poskytnutia pomoci (v zmysle schémy).
9.	Podanie žiadosti o schválenie štátnej pomoci (v zmysle schémy).
10.	Vyčíslenie ekonomického prínosu.
11.	Výpis z registra trestov konateľov (spoločníkov) nie starší ako 3 mesiace.
12.	Potvrdenie o tom, že žiadateľ nie je dlžníkom poistného na dôchodkové zabezpečenie, nemocenské poistenie, zdravotné poistenie a príspevky na poistenie v nezamestnanosti.
13.	Potvrdenie príslušného daňového úradu o tom, že žiadateľ nie je daňovým dlžníkom.
Spoločný poradný orgán vytvorený zo zástupcov Ministerstva dopravy pôšt a telekomunikácií SR, SZRB, a. s. a prizvaných expertov za účelom posúdenia predložených projektov, posúdi úplnosť a obsah žiadosti, projektu a jeho príloh a dôvodne rozhodne o akceptovateľnosti projektu, schválení alebo definitívnom zamietnutí žiadosti o poskytnutie štátnej pomoci a jej výšky. Pri posudzovaní prihliada na posudzovací protokol vypracovaný Ministerstvom dopravy pôšt a telekomunikácií SR.